Lin's Guest Flat | LekkeSlaap
Vanaf R650 R455 per nag (vir 4 persone)
Lin's Guest Flat is 'n selfsorgwoonstel wat in Framesby, Port Elizabeth geleë is. Hiér sal jy so tuis wees soos by jou eie huis in dié gerieflike, stil en rustige woonbuurt. Daar is slaapplek vir 3 volwassenes en 1 kind.
Dié woonstel bied 'n oopplan-kombuis met oond en stoof, yskas en mikrogolf. Die leefarea het 'n dubbelslaapbank en 'n dagbed met gerieflike linne. Daar is 'n platskerm-TV met DStv vir gaste wat langer bly. Die badkamer het 'n hoekbad, stort, wasbak en toilet, asook skoon handdoeke en toiletware. Die dubbelslaapkamer het 'n gemaklike dubbelbed met skoon linne, 'n groot spieël en oorgenoeg kaste. Daar is ook bedkassies en -lampies.
Daar is veilige toesluitparkeerplek agter afstandbeheer hekke beskikbaar.
Lin's Guest Flat is in die hartjie van die Vriendelike Stad en is slegs 3 minute se ry vanaf die snelweg en 7 km vanaf opwindende Baywest Mall met 'n yskaatsbaan en Imax-teater,. Dit is ook net 5 minute vanaf Sunridge Mall met plaaslike restaurante en winkels.